L 317/42 Jurnalul Oficial al Uniunii Europene 3.12.2010 DECIZIA COMISIEI din 2 decembrie 2010 de stabilire a claselor de performanță privind comportarea la foc pentru anumite produse de construcții în ceea ce privește mulajele din mortar cu ghips fibros [notificată cu numărul C(2010) 392] (Text cu relevanță pentru SEE) (2010/738|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege şi a actelor administrative ale statelor membre referitoare la materialele de construcții ('), în special articolul 20 alineatul (2) litera (a), după consultarea Comitetului permanent pentru construcţii, întrucât: (1) Directiva 89/106/CEE prevede că, pentru a lua în consi- derare diferitele niveluri de protecție la nivel naţional, regional sau local pentru lucrările de construcţii, poate fi necesar să se stabilească, în documentele interpretative, clase corespunzătoare performanței produselor în privința fiecărei cerințe esenţiale. Aceste documente au fost publicate sub titlul „Comunicarea Comisiei cu privire la documentele interpretative ale Directivei 89/106/CEF” (2). (2)  În ceea ce privește cerința esențială de siguranță în caz de incendiu, documentul interpretativ nr. 2 prevede o serie de măsuri conexe care, împreună, definesc strategia de siguranță în caz de incendiu care urmează să fie elaborată în diferite moduri în statele membre. (3)  Documentul interpretativ nr. 2 identifică una dintre măsurile menționate care constă în limitarea apariției și propagării focului și a fumului într-un spațiu dat prin limitarea contribuției posibile a produselor de construcții la dezvoltarea în totalitate a unui incendiu. (4) Gradul limitării respective se poate exprima numai prin diferitele niveluri de performanță privind comportarea la foc a produselor în condițiile utilizării lor finale. (5)  Ca soluție armonizată, s-a adoptat un sistem de clase prin Decizia 2000/147|CE a Comisiei din 8 februarie 2000 de punere în aplicare a Directivei 89/106/CEE a Consiliului referitor la clasificarea comportării la foc a materialelor de construcţii (?). () JO L 40, 11.21985, p. 12. () JO C 62, 282.1994, p. 1. () JO L 50, 23.2.2000, p. 14. (6)  În cazul mulajelor din mortar cu ghips fibros, este necesar să se folosească clasificarea stabilită în Decizia 2000/147/CE. (7) Pentru numeroase produse şi/sau materiale de construcţii, caracteristicile privind comportarea la foc în conformitate cu clasificarea instituită prin Decizia 2000/147/CE sunt bine definite și suficient de bine cunoscute de către auto- ritățile de reglementare în domeniul siguranței în caz de incendiu din statele membre, fără a fi necesară testarea pentru această caracteristică specifică, ADOPTĂ PREZENTA DECIZIE: Articolul 1 Produsele şi/sau materialele de construcţii care îndeplinesc toate cerințele caracteristicii de performanță privind „comportarea la foc”, fără să fie nevoie de teste suplimentare, sunt prevăzute în anexă. Articolul 2 Clasele specifice care se aplică diferitelor produse şi/sau materiale de construcţii în conformitate cu clasificarea privind comportarea la foc, adoptate prin Decizia 2000/147/CE, sunt stabilite în anexa la prezenta decizie. Articolul 3 Produsele sunt luate în considerare avându-se în vedere utilizarea lor finală, acolo unde este cazul. Articolul 4 Prezenta decizie se adresează statelor membre. Adoptată la Bruxelles, 2 decembrie 2010. Pentru Comisie Antonio TAJANI Vicepreședinte